ນາຍພົນອະວຸໂສມຽນມາ ລາອອກຈາກສະພາແຫ່ງຊາດ
ອະດີດນາຍພົນ Tin Aye ລາອອກ ຈາກການເປັນສະມາຊິກ ສະພາແຫ່ງຊາດມຽນມາ
ລາຍງານຂ່າວຂອງມຽນມາແຈ້ງວ່າ ອະດີດສະມາຊິກຂັ້ນສູງຄົນນຶ່ງຂອງລັດຖະບານທະ ຫານມຽນມາໄດ້ລາອອກຈາກການເປັນສະມາຊິກສະພາແຫ່ງຊາດໃນການເຄື່ອນໄຫວ ທີ່ສ້າງຄວາມປະຫຼາດໃຈ ບໍ່ຮອດ 3 ອາທິດລຸນຫຼັງທີ່ທ່ານໄດ້ສາບານໂຕເຂົ້າຮັບໜ້າທີ່ ລາຍງານຂ່າວເວົ້າວ່າ ໄດ້ມີການອ່ານຈົດໝາຍລາອອກ ຂອງອະດີດພົນໂທ Tin Aye ແບບດັງໆໃນວັນພຸດວານນີ້ໂດຍປະທານສະພາແຫ່ງຊາດທີ່ຄອບງຳໂດຍພວກທະຫານ ຂອງມຽນມາ ບໍ່ໄດ້ມີຄໍາອະທິບາຍໃດໆ ກ່ຽວກັບການລາອອກຂອງທ່ານ Tin Aye ຊຶ່ງໄດ້ມີຂຶ້ນໃນມື້ວັນພຸດວານນີ້ ແລະຕິດຕາມມາລຸນຫຼັງທີ່ມີລາຍງານຂ່າວໃນສັບປະດາ ແລ້ວກ່ຽວກັບການຈັບກຸມແລະການໄລ່ອອກຈາກການເປັນສະມາຊິກສະພາແຫ່ງຊາດ ຂອງນາຍພົນອີກຄົນນຶ່ງຄືທ່ານ Myint Aung ທີ່ໄດ້ມີການຄາດກັນວ່າຢູ່ໃນເສັ້ນທາງ ທີ່ຈະໄດ້ຂຶ້ນເປັນ ຜູ້ບັນຊາການທະຫານສູງສຸດຂອງມຽນມານັ້ນ ວາຣະສານຂ່າວອີຣະວະດີ ຂອງມຽນມາລາຍງານວ່າ ນາຍພົນ Myint Aung ໄດ້ຖືກ ກັກບໍລິເວນ ຫຼັງຈາກທ່ານໄດ້ປະຕິເສດ ບໍ່ຍອມຮັບເອົາການແຕ່ງຕັ້ງ ເປັນລັດຖະມົນຕີ ປ້ອງກັນປະເທດ ນອກນັ້ນລາຍງານຍັງແຈ້ງໃຫ້ຊາບຕື່ມວ່າ ຊັບສິນຫຼາຍໆຢ່າງພ້ອມ ທັງລົດທີ່ລັດຖະບານໄດ້ມອບໃຫ້ ນາຍພົນ Myint Aung ນັ້ນ ໄດ້ຖືກທາງການມຽນ ມາຢຶດເອົາ